CELEX: 62017CN0113
Language: fi
Date: 2017-03-06 00:00:00
Title: Asia C-113/17: Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 6.3.2017 – QJ v. Ministerstvo vnútra Slovenskej republiky, Migračný úrad

29.5.2017   
            
            
               FI
            
            
               Euroopan unionin virallinen lehti
            
            
               C 168/23
            
         Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 6.3.2017 – QJ v. Ministerstvo vnútra Slovenskej republiky, Migračný úrad
   (Asia C-113/17)
   (2017/C 168/30)
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Najvyšší súd Slovenskej republiky
   
      Pääasian asianosaiset
   
   
      Valittaja: QJ
   
      Vastapuoli: Ministerstvo vnútra Slovenskej republiky, Migračný úrad
   
      Ennakkoratkaisukysymykset
   
   
               1)
            
            
               Onko kansainvälisen suojelun myöntämistä tai poistamista koskevista yhteisistä menettelyistä annetun Euroopan parlamentin ja neuvoston direktiivin 2013/32/EU (1) (uudelleenlaadittu) (jäljempänä menettelydirektiivi) 46 artiklan 3 kohtaa tulkittava siten, että hakijan kansainvälisen suojelun perusteita arvioiva kansallinen tuomioistuin voi, jos asiassa annettu kielteinen päätös on jo aiemmin toistuvasti kumottu ja asiakirjat on palautettu hallintoviranomaiselle, koska valitus on toistuvasti ratkaistu hakijan hyväksi – ja ratkaisu näyttää siten jääneen vaille vaikutusta – päättää kansainvälisen suojelun myöntämisestä hakijalle, vaikka tällaista tuomioistuimen toimivaltaa ei mainita kansallisessa lainsäädännössä?
            
         
               2)
            
            
               Mikäli edelliseen kysymykseen vastataan myöntävästi, onko myös (ylemmällä) muutoksenhakutuomioistuimella vastaava toimivalta?
            
         
      (1)  EUVL 2013, L 180, s. 60.